**מאמר דניאל לפרשת "וילך" – שבת שובה**

**לא במקרה פרשת וילך היא הפרשה שתמיד סמוכה לראש השנה ולעשרת ימי תשובה. כי המילה "וילך" מתחלקת ככה : ו' – זה גימטריה 6, רמז ל 6 ימים בין ראש השנה ליום כיפור. י' זה 10, רמז ל 10 ימי תשובה. ל' זה 30, רמז ל 30 ימים של אלול והאות כ' זה 20, רמז ל 20 ימים שבין ראש השנה ועד הושענא רבה. וצריכים בימים הללו להרבות בחסד וצדקה ובמצוות שבין אדם לחברו ולתקן את אשר עשינו לפני יום הכיפורים. ולא לחכות לערב יום כיפור בשביל לבקש סליחה ממישהו שפגענו בו. וצריכים לפשפש כל אחד במעשיו, לעשות תשובה וחשבון נפש.**

**"אדם להבל דמה ימיו כצל עובר" חייו של האדם עוברים וחולפים במהירות מבלי שישים לב. ובדיוק כפי שמפרש דוד המלך כמו הבל בנו של אדם הראשון שנפטר מהעולם בטרם עת כך גם האדם יכולים להיגמר חייו בטרם עת, ואין לאדם אפשרות לדעת עד כמה יחיה. ועל כן ישתדל שכל חייו יהיו בתשובה שלמה עד יומו האחרון. כי אין לדעת מתי יוכל לתקן את מעשיו ואם בכלל. וכפי שפירש הרב מרגלית הקדוש, "צל" בגימטריה 120. כמניין חייו של האדם. חייו של האדם עוברים כהרף עין ומוגבלים, עד 120 שנה כמו שאנו מברכים כל אחד ביום הולדתו, עד 120 שנה. וגם אפשר למצוא דבר זה מוזכר בפרשה שלנו, אומר משה רבנו "ויאמר אליהם בן מאה ועשרים שנה אנוכי היום לא אוכל עוד לצאת ולבוא". וגם מסביר הרב מרגלית בשם הבבא סאלי הקדוש, שהמילה צל זה ראשי תיבות : צידה לדרך. שצריך האדם להכין צידה לעולם הבא שלו. העולם הזה הוא רק פרוזדור לעולם הבא. העולם מלשון נעלם, דבר שחולף ולא לנצח. אין לאף אחד חיי נצח כאן וכל מה שתעשה פה בעולם הזה, החסדים המצוות והמעשים הטובים הם אלה שילוו אותך ויהיו הצידה לדרך שלך לעולם הבא. וכמו שניתן להזכיר כמה סיפורים שסיפר לנו הרב הקדוש הרב מרגלית, שימחישו לנו את מה שאמרנו.**

**היה אדם אחד עשיר שטס לרגל עסקיו. והינה בטיסה מתברר לו שהמקום שהוא בחר צפוף ולא נוח לו לרגליים. הוא שלף מהמזוודה 1000 דולר והביא לדיילת "תעבירי אותי מקום בו יהיה נוח לי לרגליים". היא חייכה ואמרה שזה בלתי אפשרי, שיש חוקים במטוס ואין מעבר מקומות למה ששולם למטה. הוא הוציא מהמזוודה עוד 1000 דולר ואמר לה שהכל אפשרי בכסף. "אין אדוני מצטערת זה בלתי אפשרי, יש חוקים ". הוא ביקש לדבר עם האחראי, ולאחר כמה דקות האחראי הגיע. "כן אדוני כיצד אפשר לעזור לך?" שאל האחראי את איש העסקים הנכבד. "לא נוח לי לשבת בצפיפות כזאת, יש לי כמה כסף שתרצו לשלם, העיקר לעבור מכאן למקום נוח יותר." השיב איש העסקים לאחראי. האחראי וצוות המטוס התנצלו בפני איש העסקים ואמרו לו "יש חוקים, את העסקים עושים למטה, בשמיים לא עושים עסקים. מה שבחרת זה מה שיהיה לך, אין לנו איך לעזור". והמסר די ברור לנו, מה שצברת למטה, בחייך בעולם הזה, זה מה שתקבל למעלה. למעלה אין אפשרות לבחור מקום טוב בעזרת כסף, המעשים הטובים, המצוות, החסדים, התורה, מה שצברת פה למטה, ילווה אותך למעלה.**

**וכפי שמספרים על אבא אחד עשיר ביותר, שהיה שומר על דרך התורה והמצוות וילדיו לא היו כל כך הולכים בדרך ה' כמוהו. הם היו מתלהבים מעסקיו הרבים ומהעושר שהיה להם. כאשר הוא נפטר הוא כתב להם צוואה, הם התחלקו בכסף בדיוק כפי שפירט בצוואה. ובסוף לאחר חלוקת הכסף הבקשה האחרונה של הנפטר היתה שיקברו אותו עם גרביים. הילדים באו לעשות כציווי אביהם, לקבור אותו עם גרביים. אך החברא קדישא לא הסכימו לכך, על פי ההלכה לא אפשרי, ולכן לא יקברו אותו עם שום גרביים. מריבות, משפטים, עורכי דינים, אבל בסוף הלכה זאת הלכה, קוברים את האבא בלי גרביים עם כל הצער שבדבר. ולאחר מכן, לאחר השבעה עוד צוואה. הם היו בהלם, מה עוד פעם צוואה? הרי חילקנו הכל כבר. "טוב אולי יש לאבא עוד נכסים שלא ידענו עליהם." אמר אחד האחים. והינה הם פותחים את הצוואה והם היו בהלם למראה עיניהם. "ידעתי בניי שלא תצליחו למלא את בקשתי האחרונה להיקבר עם גרביים. רציתי רק ללמד אתכם שהאדם לא יכול לקחת איתו כלום, אפילו לא דבר פשוט כמו גרביים." סיים האבא את המכתב ובכך העביר שיעור מעלף לבניו ולנו, שאין מה לקחת לעולם הבא איתנו, אלא רק תורה מצוות ומעשים טובים.**

**"תשובה" – העבירות של האדם גורמות למסך חוצץ בינו לבין ה'. מסך זה נעלם כאשר האדם חוזר בתשובה ומבקש מחילה סליחה וכפרה. רמז לדבר, מסך ראשי תיבות : מחילה סליחה כפרה. מסך גם בגימטריה 120. רמז ל 120 שנים של האדם, שהבחירה בידו האם להיות במסך חוצץ עם ה' או לחיות חיים שלמים טובים ומאושרים – חיים על פי התורה.**

**צריכים לדעת ללכת תמיד בדרך האמת ולא חס ושלום ללכת בדרך גזל. דבר זה רואים באותיות. מי שהולך בדרך אמיתית וישרה יזכה לברכה ועשירות והצלחה בכל ענייניו, אך מי שילך בדרך גזל ושקר חס ושלום לא יראה ברכה בעסקיו ובמעשיו. וזה ראינו באותיות. א' ב' ג' ד'. א' זה אמת,אמונה. אדם שהולך בא' באמת ובאמונה יזכה לב' – ברכה. אך אם חס ושלום הולך בג' – גזל, אז חס וחלילה יזכה לראות ד' – דלות. ולכן ישתדל בכל כוחו ללכת בדרך ה' ובדרך ישרה.**

**לפעמים צריך להבין שה' מחפש את הלב של האדם, הרי לא במקרה התורה מסתיימת באות ל' ומתחילה באות ב' , שכן יוצא לנו המילה "לב" ובהקשר זה אפשר לספר סיפור ידוע על הבעל שם טוב הקדוש, נזכיר אותו בשביל לחזק את העניין.**

**בבית מדרשו של הבעל שם טוב היתה אווירה מיוחדת. הבעל שם טוב עמד בפינתו, מעוטף בטליתו, שקוע בהרהורים. ניתן היה לחוש את כובד המשא שעל כתפיו. מי לא בא לשפוך צרתו לפניו? והנה הגיע זמן תקיעת השופר. הקהל ממתין בסבלנות, אך הבעל שם טוב מתעכב. אף אחד בבית המדרש הצפוף והומה האדם, לא הרגיש במתפלל החדש שנכנס. לבוש קרועים, גם המקום שעמד בו היה מוצנע וחבוי, כאילו רוצה להסתיר עצמו שלא יבייש את המעמד הקדוש. מבטיהם של האנשים, שהופנו לעברו, גילו כי הזר כלל אינו יודע להתפלל. הדפים במחזורו עוברים ושבים, בלי קשר לתפילה. האיש המוזר לא ידע את נפשו מרוב צער, הוא גם רצה להתפלל כמו כולם אך לא ידע כיצד, הוא ראה את כולם בוכים ומתפללים ורק הוא לא ידע כיצד עושים זאת. לפתע, הוא הוציא משרוקית מכיסו, והחל לשרוק מנגינת רועים. מהומה התחוללה בבית המדרש. היו שראו בכך חילול הקודש ורצו לגרש אותו, אך חלק מהמתפללים לא הסכימו איתם ואמרו: "הרי לקרוא אינו יודע, ומאיפה אמור לדעת שאסורה השריקה בראש השנה?'' תוך כדי שהם מתווכחים, נפתחה דלת חדרו של הבעל שם טוב, ובבואו לבית המדרש נפסק הוויכוח וכולם היו בשקט. הקהל מצפה לתחילת התקיעות. לבעל שם טוב נשאר רק לבחור מי יעמוד לצידו השנה. כולם מוכנים ומזומנים כל אחד חשב שבו יבחר הבעל שם טוב לעמוד לצידו. ולפתע, התקרב הבעל שם טוב לקראת האורח המוזר בשמחה, ומזמינו לעמוד לצידו במרכז בית המדרש על הבמה. מאוחר יותר, לאחר שהפצירו בבעל שם טוב שיספר להם מה התרחש ומדוע בחר דווקא באיש הזר הזה, הסביר הבעל שם טוב את פשר הדברים. ''דעו לכם, יקיריי, כי קשה מאוד היה היום לנצח את השטן. בית הדין של מעלה קיבלו את טענות המקטרגים, לכן התמהמתי כי חיכיתי לישועה שתגיע, המצב כמעט הוכרע לרעתנו אך לפתע נשמעה שריקה בבית דין של מעלה, והמלאך הטוב הגיע לפני בית הדין ואמר: הינה לכם יהודי תמים וישר, אין הוא יודע צורה של אות, אינו יודע כלל להתפלל, עומד הוא כך שעות בבית מדרשו של הבעל שם טוב, אך אהבתו ורצונו לדבוק בה' יתברך היו חזקים עד כדי כך שהוא חיפש דרך לבטא את אותה אהבה. הוא השתמש במשרוקית שהיתה לו בכיס, והחל לשרוק לכבוד בורא עולם''. ליבו, היה אמיתי, וצלילי המשרוקית של אהבת בן לאביו הכריעו את הכף לזכות. ובבית הדין של מעלה אמרו: ''אשרי העם שככה לו, אשרי העם שאלו בניו!'' המקטרגים ברחו בבושת פנים, והסנגורים זכו בדין. סיים הבעל שם טוב את הסברו לתלמידים. ''רק אז יכולתי לבוא ולקיים את מצוות תקיעת השופר, שכן השריקה הבקיעה שערי שמיים''.**

**עוד יסוד גדול שצריך לדעת, לא להסתכל למטה, אף פעם לא להתייאש, כפי שמספרים על הרבי מלובביץ' שהיה נער קטן , כל בני גילו היו אוהבים לטפס על עץ גבוה שהיה בחצר אך לאכזבתם אף אחד לא הצליח להגיע למעלה לפסגה, כולם נכשלו, כולם, חוץ מילד אחד – מנחם מנדל שניאורסון. הוא לא היה כמו כל הילדים, הוא תמיד היה בולט בכישרון שלו, בחוכמה שלו. הוא גם היחידי שהיה מצליח לטפס למעלה לפסגה וכל שאר הילדים היו מסתכלים עליו בהערצה. יום אחד אימו שאלה אותו "בני היקר, מנדל'ה איך זה שכולם נופלים ורק אתה תמיד לא נופל? ומנדל'ה השיב בתמימות : "אמא, כולם מטפסים ומסתכלים כל הזמן אחורה למטה, רק אני תמיד מסתכל קדימה למעלה." כך היה הרבי עוד מקטנותו תמיד הסתכל קדימה ושאף לעלות עוד ועוד בקדושה ובטהרה ולרומם כמה שיותר יהודים. ורבים ומליוני אנשים היו באים להתברך מפיו הקדוש, ולקבל את ברכתו ואת הדולר המפורסם. עוד מספרים שהיו תקופות שהרבי הקדוש היה מציל יהודים רבים מלישון ברחוב. בתקופת מלחמת העולם השניה הרבי היה גר בברלין, הוא נאלץ לעזוב ועבר לפריס. בשנת 1940 עלה יחד עם הרבנית על אחת הרכבות האחרונות מפריז לפני שהגרמנים השתלטו עליה. הוא ניצל בשניה האחרונה. הם הגיעו לחוף שנקרא וישי, חוף שהיה מפלט ליהודים. וישי היתה נתונה תחת שלטון קר ואכזר של איטלקים. ששנאו את היהודים באותה עת. מנהלי בתי המלון בוישי התעללו והחליטו שרק יהודי שיהיה לו 100 דולר בכיס יסכימו להכניסו תמורת תשלום לבית המלון ואת ה 100 דולר האלה יצטרך להראות בקבלה שיש לו במה לשלם במידה וירצה להישאר עוד או שיגרם נזק כלשהו במלון. וכך כל מי שלא היה לו 100 דולר מיותרים לא היה רשאי להישאר במלון והיה נזרק לרחוב. וכך מצאו עצמם הרבה יהודים ישנים ברחובות בגלל ההחלטה הקשה של האיטלקים. היה יהודי אחד שלא היה יכול לישון בשקט מרוב דאגה ליהודים- הרבי מלובביץ' הקדוש. לו ולרבנית היה היכן לישון אבל העובדה שאחיו היהודים ישנים ברחוב הדאיגה את הרבי. הוא החל להסתובב עם דולרים והחל לעשות את המעשה הבא: הוא ראה אדם ברחוב , היה מביא לו 100 דולר כדי שיראה את זה למלון ולאחר שהיהודי היה מתקבל למלון היה פוגש את הרבי ומחזיר לו את ה 100 דולר וכך הרבי היה עושה עם עוד מלא יהודים. כך היה מציל את כולם מהקור הנורא. כך היה מחלק הרבי דולרים לאנשים והיו ניצלים בזכות החסדים שלו.**

**פעם מספרים גם שהגיע לרבי אדם לקבל ברכה והרבי נוהג היה לתת ברכה לכלל מי שהגיע אליו, המון מפורסמים היו מגיעים אליו כולל ראשי ממשלה, שרים, אנשי צבא, שרי ביטחון, אנשים עשירים, כולם היו מתייעצים ומקבלים את ברכתו של הרב. בסיום כל אחד היה מקבל דולר מהרבי. והיה אדם אחד שהגיע לקבל ברכה, כנראה היו לאותו אדם בעיות בשלום בית. הוא הגיע לרב לקבל ברכה, והרב מסר לו 2 דולר ולא דולר אחד. הוא התפלא לא הבין מדוע הוא מקבל 2 דולר ולא דולר אחד. ואז הרבי אמר לו "דולר אחד לך, לברכה, ודולר השני עבור יום הנישואים שלכם שזה היום, מזל טוב". הוא כמובן היה בהלם, לא מספיק שהוא שכח שזה יום נישואים שלו ושל אשתו, איך הרבי ידע על זה? מאותו יום האיש נהפך להיות חסיד של הרבי והיה מגיע אליו לבקש את ברכתו לעיתים קרובות יותר...**

**וסיפור אחרון על הרבי. היה איזה שוחט צעיר מאורגוואי שהיה חסיד של הרב קמנצקי ויום אחד הפכו את האברך מאורגוואי להיות רב של קהילה מסויימת. על השאלות הקלות לא היה לו בעיה להשיב, הוא ידע הרבה תורה והלכות, אך על השאלות הקשות היה מתקשה לענות. הוא צבר הרבה שאלות והיה נוסע לרבו – הרב קמנצקי כדי שיענה לו על השאלות הקשות. באחד הביקורים שלו אצל רבו, מסר לו הרב כמה שמות של רבנים שהוא צריך לבקר אותם על מנת שיזכה לראות ברכה בעסקיו ובחייו. אחד מהשמות שנמסרו לאברך היה הרבי מלובביץ'. והינה הגיע האברך הצעיר לפני חזרתו לאורגוואי לרבי מלובביץ'. הרבי בירך אותו ואיחל לו בהצלחה ולפני שנפרד ממנו שאל את האברך "כיצד אתה חוזר? במטוס או באונייה?" האברך לא הבין מדוע הרבי מתעניין בו כך, אך ענה "במטוס". הרבי המשיך לשאול "וכי מה יקרה אם תחזור באונייה ולא במטוס? אתה ממהר לאיזה מקום?" האברך היה בהלם ולא מדוע הרבי מתעניין בו כך. האברך כמובן לא אמר כלום לרבי והלך לדרכו. בדרך חזרה לאורגוואי הוא עבר אצל רבו – הרב קמנצקי וסיפר לו על פשר השיחה המוזרה עם הרבי. הרב קמנצקי ששמע את הדברים היה בהלם ואמר לו "אם הרבי אמר לך לחזור באונייה תבטל את הטיסה ותחזור באונייה. אחרי הרבי לא מהרהרים. בלית ברירה החליט האברך להקשיב לרבי ולחזור לאורגוואי באוניה ולא במטוס המהיר. והינה כאשר חזר הביתה האברך לאורגואי הוא הופתע והיה נדהם לגלות שהמטוס התרסק ואף אחד לא נשאר חי מהטיסה חזור. הוא היחידי שניצל שהקשיב לרבי והפליג באונייה.**

**"ההבדל בין גאולה לגולה זה האות א'." האות א' רומזת לנו על שלושה דברים: הראשון, אחדותו של ה' יתברך, שאין עוד מלבדו, והדבר שני, א – אחדות. שניהיה מאוחדים נרבה באהבת חינם, והדבר השלישי א' זה אמונה, להאמין בו בכל רגע ובכל מצב. ונזכה לגאולה השלמה בעזרת ה' במהרה בימינו אמן...**

**להפצת העלון, לעילוי נשמת ולרפואה ולזיכוי הרבים, ולקבלת חידושים אנא פנו אלינו: או במספר 0523458725 danielbar158@gmail.com או במייל:**

**שבת שלום ומבורך**